বিরাটের হাতে ক্যাচে শেষ উইকেট, ২৪১ রানে অল আউট পাকিস্তান

ওয়েব ডেস্ক: টার্গেট ২৪২। ৪৯ ওভার ৪ বলে ২৪১ রানে অল আউট পাকিস্তান। ইনিংসের শেষ ওভারে হর্ষিত রানার বলে শেষ উইকেট খোয়াল রিজওয়ান বাহিনী। খুশদিল শাহের (৩৮) ক্যাচ বিরাটের হাতে যেতেই শেষ পাকিস্তানের ইনিংস। শুরুটা ভালো করেও ৪৭ রানে দুই উইকেট খুইয়ে ব্যাকফুটে চলে যায় পাক টিম। সেখান থেকে মহম্মদ রিজওয়ান ও সাউদ সাকিল ১০৪ রানের পার্টনারশিপ গড়ে পাকিস্তানকে এগিয়ে দেয়। ভারত দুবার গুরুত্বপূর্ণ ক্যাচ না ফেললে আরও আগেই হয়তো পাকিস্তান টিম শেষ হয়ে যেত। স্কোর বোর্ড অনুযায়ী ভারত এগিয়ে থেকেই ব্যাট হাতে নামতে চলেছে। এই ম্যাচে শিশির পড়ার সমস্যা নেই। কত তাড়াতাড়ি বিরাট কোহলি রোহিত শর্মারা ব্যাট হাতে ফসল তুলতে পারে সেটাই দেখার। এর আগের চ্যাম্পিয়ন্স ট্রফিতে মুখোমুখিতে জয় পেয়েছিল পাকিস্তান। তাই পাকিস্তানকে হেলায় উড়িয়ে দেওয়া যায় না। চির প্রতিদ্বন্দ্বী দুই টিমই লড়াইয়ে জিততে মরিয়া। আজ, রবিবার টান টান উত্তেজনা দুবাই আন্তর্জাতিক ক্রিকেট স্টেডিয়ামে। মাঠের বাইরে যে উত্তেজনা ভারতের ঘরে ঘরে। ভারতের জয়ের জন্য কোথাও যজ্ঞ হচ্ছে, কোথাও সিনেমা হলে ক্রিকেট ম্যাচ দেখানো হয়েছে। দুপুর থেকেই রাস্তায় যানবাহন কমে যায়। বাসে, ট্রেনে ভিড়ও পাতলা হতে থাকে। শুভমান গিলের সেঞ্চুরির হ্যাটট্রিক কিংবা কোহলির রানে ফেরা, পাকিস্তানকে দুরমুশ করতে প্রার্থনা ভারতবাসীর।

পাকিস্তানের হয়ে সর্বোচ্চ ৬২ রান করেন সাউদ সাকিল। কুলদীপ যাদব তিনটি উকেট নিয়েছেন। হার্দিক পান্ডিয়া দুটি উইকেট নেন। হর্ষিত রানা ক্যাচ ফেলে দেওয়ায় জীবন ফিরে পেয়েছিলেন পাকিস্তানের অধিনায়ক মহম্মদ রিজওয়ান। শেষ রক্ষা হল না। অক্ষর প্যাটেলের বলে ৪৬ রানে বোল্ড আউট রিজওয়ান। তখন পাকিস্তান ৩ উইকেটে ১৫১। পরে কুলদীপ যাদব সাউদ সাকিলের ক্যাচ মিস করলেন। হার্দিক পান্ডিয়া সাকিলের উইকেট নেন ৩৫তম ওভারে। অক্ষর প্যাটেলের হাতে ক্যাচ দেন তিনি।  রবীন্দ্র জাডেজার বলে ৬ রানে আউট হন আউট হন তৈয়াব তাহির। শেষ আপডেট, পাকিস্তান ৪৭তম ওভারে ৮ উইকেট হারিয়ে ২২২।

৪৭ রানে দুই উইকেট হারানোর পরে পাকিস্তানকে ব্যাট হাতে টানে অধিনায়ক মহম্মদ রিজওয়ান ও সাউদ সাকিল। ২৬ ওভারে শতরান পূর্ণ করে পাকিস্তান। দুবাই আন্তর্জাতিক ক্রিকেট স্টেডিয়ামে (Dubai International Cricket Stadium) ইন্ডিয়া (India) ইন্ডিয়া ধ্বনি জোরালো হচ্ছে। ব্যাকফুটে পাকিস্তান (Pakistan)। ১০ ওভারের মধ্যেই ২ উইকেট খুইয়েছিল। রবিবার আইসিসি চ্যাম্পিয়নস ট্রফিতে শুরুটা পাকিস্তানের পক্ষে স্বস্তিজনক থাকলেও ৭ বলের মধ্যে দুই উইকেট খোয়ায় রিজওয়ানরা। বাবর আজমের মূল্যবান উইকেট নিয়েছেন হার্দিক পান্ডিয়া। বাবর ২৬ বলে ২৩ রান করেন। বাবরের খারাপ ফর্ম নিয়ে এমনিতেই পাকিস্তানের মিডিয়ায় সমালোচনা হচ্ছিল। এদিনও বড় ইনিংস খেলতে পারেননি না পাকিস্তানের প্রাক্তন অধিনায়ক। ইমাম উল হককে রান আউট করেন অক্ষর প্যাটেল। ইমাম ১০ রান করেন। ৫০ রানের আগেই ওপেনিং জুটির পতন পাকিস্তানের।

১০ ওভারে প্রথম স্পিনার খেলায় ভারত। কুলদীপ যাদবকে নিয়ে আসা হয়। চার নম্বরে ব্যাট করতে নামেন পাকিস্তানের অধিনায়ক মহম্মদ রিজওয়ান। এখনও খেলা ভবিষ্যদ্বাণী করার পর্যায়ে যায়নি। ক্রিকেট বিশেষজ্ঞরা অনেকেই বলছিলেন এই মাঠে ৩২০-৩২৫ রান করতে পারলে তার মোকাবিলা কঠিন হবে। এখনও পর্যন্ত পাকিস্তান সেই তুলনায় ব্যাকফুটেই রয়েছে বলে মনে করা হচ্ছে। ভারতীয় সময় ঘড়ির কাঁটায় বিকেল সাড়ে তিনটের সময় পাকিস্তান ১২ ওভারে খেলছে। সংগ্রহ দুই উইকেটে ৫৬ রান।