প্রথম ওভারেই ৫টা ওয়াইড শামির, পাকিস্তান এক ওভারে ৬

ওয়েব ডেস্ক: বিশ্বকাপের পর আইসিসির প্রত্যাবর্তন ম্যাচে বাংলাদেশের বিরুদ্ধে ৫ উইকেট নিয়ে প্রত্যাশা বাড়িয়ে দেন মহম্মদ শামি (Md Shami)। রবিবার দুবাইয়ে ভরা স্টেডিয়ামে কান পাতা দায়। তুমুল উত্তেজনায় ম্যাচ শুরু। তবে আইসিসি চ্যাম্পিয়নস ট্রফিতে (ICC Chmapions Trophy 2025) পাকিস্তানের বিরুদ্ধে প্রথম ওভারেই ৫টি ওয়াইড দিলেন বাংলার পেসার। এক ওভারে বাবর-ইমামদের সংগ্রহ ৬ রান। টানা টান আবহেই ভারত-পাক (IndiavsPakistan) থ্রিলার শুরু। ভারতীয় সময় বেলা ২টো ৫১ মিনিটে কোনও উইকেট না হারিয়ে চার ওভারের পাকিস্তানের সংগ্রহ ২২।

টগবগ করে ফুটছে দুবাই ইন্টারন্যাশনাল ক্রিকেট স্টেডিয়াম। রবিবার ভারতীয় সময় ঘড়ির কাঁটায় দুপুর ২টো। টস করতে হাজির ভারত অধিনায়ক রোহিত শর্মা ও পাকিস্তান অধিনায়ক মহম্মদ রিজওয়ান। প্রত্যাশার পারদ তখন মাথায় চড়েছে। টসে জিতল পাকিস্তান। আগে ব্যাট করার সিদ্ধান্ত পাকিস্তান অধিনায়ক মহম্মদ রিজওয়ানের। ফিল্ডিং দিয়ে শুরু ভারতের।