টসে জিতল পাকিস্তান, আগে ব্যাটের সিদ্ধান্ত রিজওয়ানদের

ওয়েব ডেস্ক: টগবগ করে ফুটছে দুবাই ইন্টারন্যাশনাল ক্রিকেট স্টেডিয়াম। রবিবার ভারতীয় সময় ঘড়ির কাঁটায় দুপুর ২টো। টস করতে হাজির ভারত অধিনায়ক রোহিত শর্মা ও পাকিস্তান অধিনায়ক মহম্মদ রিজওয়ান। প্রত্যাশার পারদ তখন মাথায় চড়েছে। টসে জিতল পাকিস্তান। আগে ব্যাট করার সিদ্ধান্ত পাকিস্তান অধিনায়ক মহম্মদ রিজওয়ানের। ফিল্ডিং দিয়ে শুরু ভারতের।

চির প্রতিদ্বন্দ্বী ভারত (India) ও পাকিস্তানের (Pakistan) হাইভোল্টেজ ম্যাচ। উত্তাপ বাড়ছে দুবাইয়ে (Dubai)। চ্যাম্পিয়ন ট্রফিতে (ICC Champions Trophy 2025) দুই প্রতিবেশীর মুখোমুখির লড়াইয়ে চড়ছে উত্তেজনার পারদ। সোশ্যাল মিডিয়াতেও দুই দেশের সমর্থকদের নানা মন্তব্য আবহাওয়া আরও ঊষ্ণ করেছে। ভারত জিতলে সেমিফাইনালে। পাকিস্তান হারলে বিদায়। কেমন থাকছে আজকে দুবাইয়ের আবহাওয়া? পূর্বাভাস অনুযায়ী,  এই সময় তাপমাত্রা গরম থাকছে। বিকেলেই তাপমাত্রা থাকবে ৩৩ ডিগ্রি সেন্টিগ্রেড। সন্ধ্যায় তাপমাত্রা থাকবে ২৬ ডিগ্রি। আকাশ মেঘাচ্ছন্ন থাকতে পারে।

আরও পড়ুন: মুখোমুখি ভারত-পাক, মহাকুম্ভে চলছে বিশেষ পুজো