ভারত ট্রফি জিতেছে, লজ্জায় অনুষ্ঠানে এল না আয়োজক পাকিস্তান?

ওয়েব ডেস্ক: পাকিস্তানে (Pakistan) খেলতে যাবে না আগেই জানিয়ে দিয়েছিল ভারত (India)। শেষমেশ হাইব্রিড মডেলে হয়েছে আইসিস চ্যাম্পিয়নস ট্রফি ২০২৫ (ICC Champions Trophy 2025)। ভারত খেলেছে দুবাইয়ে। ভারতের কাছে হেরে গ্রুপ পর্বেই বিদায় নেয় পাক ক্রিকেট টিম। আয়োজক পাকিস্তানের ক্রিকেটের করুণ দশা নিয়ে সমালোচনা শুরু হয়ে যায় দেশেই। ভারত-পাকিস্তান ম্যাচ হলে দুই দেশের সমর্থকই উত্তেজনায় ফোটে। ভারতের কাছে হারলে কষ্ট বাড়ে পাক সমর্থকদের। তাই লজ্জায় কি রবিবার দুবাই আন্তর্জাতিক স্টেডিয়ামে চ্যাম্পিয়নস ট্রফির পুরস্কার বিতরণী অনুষ্ঠানে (Closingh Ceremony) দেখা মিলল না পাকিস্তানের প্রতিনিধিদের? এই নিয়ে শুরু হয়েছে বিতর্ক। খোদ পাকিস্তানের প্রাক্তন ক্রিকেটার তথা রাওয়ালপিন্ডি এক্সপ্রেস শোয়েব আখতার পাকিস্তানের কোনও প্রতিনিধি কেন সেখানে ছিলেন না তা নিয়ে প্রশ্ন তুলেছেন। এবার আয়োজক পাকিস্তান। ফলে মেডেল ও জ্যাকেট জয়ী টিম ও সেরা ক্রিকেটারদের তুলে দিতে পাক বোর্ডের প্রতিনিধি ছিল না। সৌজন্যেরও মাথা খেয়েছে পাকিস্তান! শোরগোল ক্রিকেট মহলে।

ভারত নিউজিল্যান্ডকে চার উইকেটে হারিয়ে তৃতীয়বাবেরর জন্য আইসিসি চ্যাম্পিয়নস ট্রফির খেতাব জিতে নেয়। পুরস্কার তুলে দেন আইসিসি প্রধান জয় শাহ, বিসিসিআই সভাপতি রজার বিনি ও বিসিসিআই সচিব দেবজিৎ সাইকিয়া। সেখানে দেখা যায়নি এবারের চ্যাম্পিয়নস ট্রফির আয়োজক পাকিস্তান ক্রিকেট বোর্ডের প্রতিনিধিকে। তা নিয়ে বিতর্ক শুরু। তার প্রেক্ষিতে আইসিসির পক্ষ থেকে জানানো হয়েছে, পাক ক্রিকেট বোর্ডের চেয়ারম্যান মহসিন নাকভি দুবাইয়ে যাননি। তাঁকে পাওয়া যায়নি। পিসিবির অফিস বিয়ারার অর্থাৎ পাক ক্রিকেট বোর্ডের পদস্থরা অনুষ্ঠানে হাজির হতে পারতেন। কিন্তু তাঁদের কাউকে দেখা যায়নি। তাঁরা আয়োজক। তাঁদের সেখানে থাকা অবশ্যই উচিত ছিল।

আরও পড়ুন: এক যুগ পর চ্যাম্পিয়ন্স ট্রফি জিতল ভারত

তবে পিসিবির পক্ষ থেকে অন্য দাবি করা হচ্ছে। তাদের সিইও সেখানে হাজির ছিলেন। কিন্তু সেখানে আইসিসির তরফে তাঁকে ডাকা হয়নি। সিইও সুমেইর আহমেদ যিনি পদাধিকারবলে চ্যাম্পিয়নস ট্রফি সংক্রান্ত কমিটির ডিরেক্টর। তিনি স্টেডিয়ামে হাজির থাকলেও তাঁকে ডাকা হয়নি। পাক বোর্ড এটা নিয়ে আইসিসির কাছে অভিযোগ জানাতে পারে। এক্ষেত্রে অবশ্য কমিউনিকেশন গ্যাপের বিষয়টিও উঠে এসেছে। তবে প্রশ্ন উঠছে, দীর্ঘ হাপিত্যেশের পর পাকিস্তানে আইসিসির কোনও টুর্নামেন্টের আয়োজন হল। তাঁর সমাপ্তি অনুষ্ঠানে কেন হাজির ছিলেন না পাক বোর্ডের প্রধান? দাবি, পাকিস্তানে একটি ঘরোয়া বৈঠকের জন্য তিনি না কি দুবাই যেতে পারেননি।

দেখুন অন্য খবর: