৩০ রানে আউট গিল, রোহিত, বিরাট, চাপে ভারত

ওয়েব ডেস্ক: ঘরের মাঠে টেস্ট সিরিজে ভারতকে হোয়াইটওয়াশ করেছিল কিউয়িরা। আজ, দুবাইয়ে চ্যাম্পিয়নস ট্রফিতে (ICC Champions Trophy) প্রতিশোধ নেওয়ার পালা। টসে হেরে যায় ভারত। নিউজিল্যান্ড আগে ফিল্ডিং করার সিদ্ধান্ত নেয়। হেনরিকে রোহিত ছয় মারতেই ইন্ডিয়া ইন্ডিয়া ধ্বনি শুরু হয়ে যায় স্টেডিয়ামে। তবে ১৫ রানের মাথায় ২ ওভার ৫ বলে আউট হয়ে গেলেন শুভমন গিল। ম্যাট হেনরির বলে এলবিডব্লিউ হন গিল। ৭ বলে ২ রান করেন তিনি। ৫ ওভার ১ বলে ২২ রানে দুই উইকেট হারাল ভারত। ১৫ রানে আউট অধিনায়ক রোহিত শর্মা। জামেরসনের বলে মিড উইকেটে ক্যাচ তুলে উইকেট হারালেন হিটম্যান। ১১ রানে হেনরির হলে ফিলিপের হাতে ক্যাচ তুলে দিয়ে আউট বিরাট কোহলি। ৩০ রানে তিন উইকেট হারিয়ে চাপে ভারত।